249 
dannede Rodknipper ligne desuden næsten i alle Henseender 
dem hos Umbilicus; Rødderne have den samme hurtige Ud- 
vikling, den samme hvidgule Farve, medens de ere friske; 
de blive ligeledes efterliaanden brune, og ere i Reglen lige- 
saalidt forgrenede. Tænker man sig, at alle Ledstykkerne 
med deres tilhørende Rodknipper bleve forkortede og skudt 
sammen til en Roset, vilde man have ganske samme morpho- 
logiske Forhold som hos Umbilicus pendulinus. 
Det biologiske Formaal, om man saa maa sige, for Ud- 
dannelsen af den unge Plantes øvrige Organer er at udvikle 
den unge Knold saa fuldstændigt som muligt; thi Planten vil 
senere faae Brug for de Næringsstoffer, som opsamles i den. 
Knoldens morphologiske Værdi, som Udviklingshistorien skulde 
bringe os paa det Rene med, er nu ikke mere tvivlsom: 
Knolden er heelt og holdent et Stængelorgan og 
er tilmed Plantens primære Stængel. Den dannes for en Tid 
alene af den hypokotyle Axe og forøges efterhaanden ved 
Tilvæxt af de korte og brede Internodier (Bladspor), som til- 
høre Bladene i den endestillede Roset. Man kan bestandig 
paa Knolden paavise den oprindelige hypokotyle Axe, der er 
det eneste forlængede Internodium Planten har under den 
vegetative Periode i sit Liv; den hypokotyle Axe er nemlig 
det glatte hvide Parti, som man finder paa alle Knoldene, 
hvilken Størrelse de end have (Fig. 13 — 19, ah). 
Det ligger udenfor min Plan her at gaae nærmere ind 
paa Plantens anatomiske Bygning; jeg vil blot kortelig 
omtale de grovere Enkeltheder af Knoldens indre Sammen- 
sætning, der ere nødvendige til at danne sig et rigtigt Billede 
af dens Beskaffenhed. Et vertikalt Snit gjennem en Knold, saa- 
ledes som det er fremstillet i Fig. 17, vil i saa Henseende være 
tilstrækkeligt. Man vil see paa Figuren, at den egentlige Knold 
kun hidrører fra den stærke Udvikling af de udenfor Kar- 
bundterne liggende Cellelag, af Barken, medens selve Kar- 
bundtringen og den af dem indesluttede Marv have vedlige- 
holdt deres oprindelige cylindriske Form. Det fremstillede Snit 
16* 
